Μπισκότα με μερέντα στη ζύμη και στη γέμιση
Μαλακά και γεμάτα σοκολάτα, αυτά τα μπισκότα είναι το όνειρο των choco lovers!

&nbsp;
2 κούπες μερέντα, 2 αυγά, 1 κάψουλα βανίλιας, 2 κούπες αλεύρι που φουσκώνει μόνο του + επιπλέον για το πλάσιμο
Για τα μπισκότα με μερέντα, βάζουμε τη 1 κούπα μερέντα σε ένα μεγάλο μπολ. Ρίχνουμε τα αυγά. Ανακατεύουμε καλά μέχρι το μείγμα να γίνει σαν κρέμα.Προθερμαίνουμε τον φούρνο στους 180° C και στρώνουμε με λαδόκολλα μια λαμαρίνα.Προσθέτουμε στο μείγμα τη βανίλια και λίγο-λίγο το αλεύρι, ανακατεύοντας.Αλευρώνοντας τα χέρια μας συνεχώς, γιατί η συγκεκριμένη ζύμη είναι κολλώδης, πλάθουμε γρήγορα μικρές, ισομεγέθεις μπάλες, βάρους περίπου 30 γρ. Αν πλάσουμε μπισκότα μεγαλύτερου μεγέθους, αυξάνουμε το χρόνο ψησίματος.Τις ακουμπάμε στη λαμαρίνα, αφήνοντας λίγη απόσταση μεταξύ τους.Ψήνουμε τα μπισκότα στον προθερμασμένο φούρνο για 10 λεπτά.Τα βγάζουμε και τα αφήνουμε να κρυώσουν για 20 λεπτά.Κολλάμε τα μπισκότα ανά δύο με λίγη μερέντα (περίπου 1 κουταλάκι του γλυκού) από τη δεύτερη κούπα που έχουμε κρατήσει.
Αλεύρι (ζύμες),Αυγά,Σοκολάτα,Χορτοφαγικά